En prencipiar a Segunda Guerra Mundial, o coronel Charles de Gaulle continaba asinas destinato en Metz, a on vivió a Drôle de guerre, en analizando dende luén a invasión de Polonia en 1939 por a Wehrmacht. Asinas, en chinero de 1940 ninvió a 80 presonalidatz francesas (incluyendo-ie Léon Blum y Paul Reynaud y a os chenerals Maurice Gamelin y Maxime Weygand) un treballo teorico tetulato L'Avènement de la force mécanique sobre as almostranzas d'ixa invasión de Polonia ta a esfensa de Francia, insistindo-ie en a necesidat d'establir una cooperación en o emplego en os campos de batalla d'o tanque y de l'avión.